**Հետաքրքրության հայտ ներկայացնելու հրավեր**

**(Խորհրդատվական ծառայություններ-կազմակերպության ընտրություն)**

**Հայաստանի Հանրապետություն**

**Ծրագրի անվանումը՝** «Հիվանդությունների կանխարգելում և վերահսկում», 5222-ԱՄ

**Առաջադրանքի անվանումը՝** «ՀՀ Գեղարքունիքի մարզի «Մարտունի բժշկական կենտրոն» ՓԲԸ կառուցման շինարարական աշխատանքների տեխնիկական հսկողություն»

**Փաթեթի համարը (համաձայն գնումների պլանի)`** CR4/CQS/B-C/047-19

1. Հայաստանի Հանրապետությունը Ֆինանսավորում է ստացել Համաշխարհային բանկից՝ «Հիվանդությունների կանխարգելման և վերահսկման» թիվ 5222-ԱՄ վարկային ծրագրի ծախսերը հոգալու համար և նախատեսում է այդ միջոցների մի մասն օգտագործել խորհրդատվական ծառայությունների **«ՀՀ Գեղարքունիքի մարզի «Մարտունի բժշկական կենտրոն» ՓԲԸ կառուցման շինարարական աշխատանքների տեխնիկական հսկողություն», CR4/CQS/B-C/047-19**  իրականացման համար:
2. Խորհրդատվական ծառայությունները ներառում են:

Ապահովել շինարարական աշխատանքների պահանջվող որակը, նրանց համապատասխանությունը նախագծանախահաշվային փաստաթղթերին, գործող նորմերին, ստանդարտներին և շինարարության մասին օրենքներին, ինչպես նաև երաշխավորել բնապահպանական խնդիրների ներկայացվող պահանջների ապահովումը:

Աշխատանքների ավելի մանրամասն նկարագիրը և այլ պայմանները ներկայացված է կից տեխնիկական առաջադրանք բաժնում։

Պայմանագրի ստորագրման ժամկետ է նախատեսվում` Փետրվար 2020թ.: Աշխատանքների կատարման ժամկետն է քսանչորս (24) ամիս` շինարարական աշխատանքների մեկնարկի օրվանից։

1. Սույնով ՀՀ Առողջապահության նախարարության «Առողջապահական ծրագրերի իրականացման գրասենյակ» պետական հիմնարկը («Պատվիրատու») հրավիրում է իրավասու խորհրդատվական կազմակերպություններին («Խորհրդատուներ») արտահայտել իրենց հետաքրքրությունը վերոնշյալ ծառայությունների մատուցման վերաբերյալ: Հետաքրքրված խորհրդատուները պետք է ներկայացնեն տեղեկատվություն պահանջվող որակավորման և համապատասխան փորձի վերաբերյալ նշված ծառայությունները մատուցելու համար (կազմակերպության մասին տվյալներ, փորձառություն իրականացված նմանատիպ ծառայությունների մատուցման մեջ, նմանատիպ ծառայությունների նկարագրություն, ծառայությունների մատուցման հնարավորություն, բրոշուրներ և այլն): Աշխատակազմի աշխատանքային ինքնակենսագրությունը պետք չի ներկայացնել տվյալ փուլում։

**Կարճ ցուցակի կազմման չափանիշներն են՝**

* **Կազմակերպության ընդհանուր փորձառությունը շինարարական աշխատանքների որակի տեխնիկական հսկողության ոլորտում վերջին 7 տարիների ընթացքում;**
* **Վերջին 3 տարիների ընթացքում նմանատիպ պայմանագրերի առկայություն, որոնց շրջանակներում կազմակերպությունը իրականացրել է (բարեհաջող ավարտված) հանրագումարային ծավալով (առավելագույնը 2 պայմանագիր) առնվազն 4700քմ մակերեսով հասարակական և բնակելի նշանակության շենքերի վերակառուցման և/կամ կառուցման շինարարական աշխատանքների տեխնիկական հսկողություն:**
1. Հետաքրքրված խորհրդատու ընկերությունների ուշադրությունն ենք հրավիրում Համաշխարհային բանկի ուղեցույցների` *Համաշխարհային բանկի փոխառուների կողմից ՎԶՄԲ-ի փոխառությունների և ՄԶԸ-ի վարկերի և դրամաշնորհների շրջանակներում* *խորհրդատուների ընտրություն և վարձում*, («Խորհրդատուների ընտրության ուղեցույց», Հունվար 2011, վերանայված Հուլիս 2014), 1.9 կետի վրա, որով սահմանվում է Համաշխարհային բանկի քաղաքականությունը շահերի բախման վերաբերյալ:
2. Խորհրդատուի ընտրությունը կիրականացվի Համաշխարհային բանկի` «Խորհրդատուների ընտրության ուղեցույց»-ի, (Հունվար 2011, վերանայված Հուլիս 2014) 3.7 կետում սահմանված «Կազմակերպության որակավորման վրա հիմնված ընտրություն» (CQS) ընթացակարգին համաձայն:
3. Մասնակցության իրավունք ունեցող խորհրդատուները կարող են համագործակցել իրար հետ՝ կազմելով **Համատեղ ձեռնարկություն (ՀՁ) կամ ենթախորհրդատու**, իրենց որակավորումը բարձրացնելու նպատակով *(կիրառության դեպքում խնդրում ենք նշել համագործակցության ձևը օր․՝ ՀՁ կամ ենթախորհրդատու, ինչպես նաև ընտրել առաջին գործընկերոջը)։*
4. Լրացուցիչ տեղեկություններ ստանալու համար կարող եք դիմել ստորև նշված հասցեով՝ աշխատանքային օրերին, 09:00-ից մինչև 18:00 ընկած ժամանակահատվածում։

9. Հետաքրքրության հայտը պետք է ներկայացվի **Հայերեն** լեզվով, էլեկտրոնային (**Adobe PDF format**) կամ թղթային տարբերակով՝ ուղարկելով ստորև նշված հասցեով, ոչ ուշ քան **2020թ-ի Հունվարի 10-ը**: Հետաքրքրության հայտում պետք է հստակ նշված լինի լինի **«ՀՀ Գեղարքունիքի մարզի «Մարտունի բժշկական կենտրոն» ՓԲԸ կառուցման շինարարական աշխատանքների տեխնիկական հսկողություն», CR4/CQS/B-C/047-19։**

*ՀՀ ԱՆ Առողջապահական ծրագրերի իրականացման գրասենյակ ՊՀ*

*49/4, Կոմիտասի պող., Երևան 0051, ՀՀ*

*Ում:՝ պրն Հովակիմ Պոդոսյանին, տնօրենի պաշտոնակատար*

*Հեռ. (+374 10) 297536, 297537*

*էլ-փոստ.* *Hovakim.podosyan@healthpiu.am**;* *Kristine.ghambaryan@healthpiu.am**;* *procurement@healthpiu.am*

*կայք՝* [*www.healthpiu.am*](http://www.healthpiu.am)

**ՏԵԽՆԻԿԱԿԱՆ ԱՌԱՋԱԴՐԱՆՔ**

# «ՀՀ Գեղարքունիքի մարզի «Մարտունի բժշկական կենտրոն» ՓԲԸ կառուցման շինարարական աշխատանքների տեխնիկական հսկողություն», CR4/CQS/B-C/047-19

# ԾՐԱԳՐԻ ՆԿԱՐԱԳՐՈՒԹՅՈՒՆԸ

ՀՀ «Առողջապահական ծրագրերի իրականացման գրասենյակ» պետական հիմնարկը Համաշխարհային բանկի կողմից Հայաստանի Հանրապետությանը տրամադրված վարկի շրջանակներում իրականացնում է «Հիվանդությունների կանխարգելում և վերահսկում», 5222-ԱՄ ծրագիրը և նպատակ ունի ծրագրի միջոցների մի մասն օգտագործել խորհրդատվական ծառայությունների ձեռք բերման համար:

Մասնավորապես, վարկային ծրագրի շրջանակներում նախատեսվում է կառուցել ՀՀ Գեղարքունիքի մարզի «Մարտունու բժշկական կենտրոն» ՓԲԸ-ի (Մարտունու ԲԿ) նոր տիպային բժշկական կենտրոն՝ մեկ հարկանի, նկուղով, բաղկացած վեց տիպային մասնաշենքերից, ուղղաթիռի հարթակով, բժշկական հաստատության համար նախատեսված կաթսայատնով։ Նախատեսվում է նաև Մարտունու ԲԿ-ի առկա էլեկտրական ենթակայանի վերակառուցման և վերազինման, ինչպես նաև արտաքին ինժեներական ցանցերի և կառույցների համակարգերի ներդրման, ներքին իժեներական ենթակառուցվածքների մոնտաժման և տարածքի բարեկարգման աշխատանքներ:

Այդ նպատակով ընտրվելու է ՀՀ Գեղարքունիքի մարզի «Մարտունի բժշկական կենտրոն» ՓԲԸ կառուցման շինարարական աշխատանքների տեխնիկական հսկողություն իրականացնող կազմակերպություն (Խորհրդատու):

Խորհրդատուի ընտրությունը կիրականացվի Համաշխարհային բանկի` «Խորհրդատուների ընտրության ուղեցույց»-ի, (Հունվար 2011, վերանայված Հուլիս 2014) 3.7 կետում սահմանված «Կազմակերպության որակավորման վրա հիմնված ընտրություն» (CQS) ընթացակարգի համաձայն:

Խորհրդատուի հետ կկնքվի «Ժամանակի վրա հիմնված վճարումներով» պայմանագիր:

1. **ԱՌԱՋԱԴՐԱՆՔԻ ՆՊԱՏԱԿԸ**

Տեխնիկական հսկողությունը պետք է իրականացվի ՀՀ քաղաքաշինության նախարարության 28.04.1998թ. N44 «Շինարարության որակի տեխնիկական հսկողության իրականացման հրահանգ»-ի հիման վրա: Տեխնիկական հսկողության հիմնական խնդիրներն են` ապահովել շինարարական աշխատանքների պահանջվող որակը, նրանց համապատասխանությունը նախագծա-նախահաշվային փաստաթղթերին, գործող նորմերին, ստանդարտներին և շինարարության մասին օրենքներին, ինչպես նաև երաշխավորել բնապահպանական խնդիրների ներկայացվող պահանջների ապահովումը:

1. **ԽՈՐՀՐԴԱՏՈԻԻ ՊԱՐՏԱԿԱՆՈՒԹՅՈՒՆՆԵՐԸ**
	1. ԸՆԴՀԱՆՈՒՐ ԴՐՈՒՅԹՆԵՐ
		1. Շինարարության տեխնիկական հսկողությունն իրականացվում է շինհրապարակի ամենօրյա այցելությամբ, առանձին դեպքերում օժանդակ հսկիչի ամենօրյա ներկայությամբ, որոնք հաստատվում են տեխնիկական հսկողության մատյանում գրառումների կատարման միջոցով և ամսական հաշվետվություններով, ինչի հիման վրա Պատվիրատուն պետք է կատարի վճարումներ:
		2. Տեխնիկական հսկողությունն իրականացվում է հսկողական և ընթացիկ ստուգումներով, բացումներով, լուսանկարումներով, ինժեներական տարբեր համակարգերի փորձարկումներին մասնակցելով, բոլոր շինարարական ծավալների մանրամասն չափագրումներով, որոնց ընթացքում պարզվում է կատարված աշխատանքների համապատասխանությունը նախագծային լուծումներին, պայմանագրային ծավալներին, շինարարական նորմերին և կանոններին:
		3. Տեխնիկական հսկողությունն ապահովում է կատարված աշխատանքների, օգտագործվող նյութերի, կոնստրուկցիաների, իրերի որակը, ինչպես նաև աշխատանքների կատարման տեխնոլոգիական պահանջները՝ ըստ նախագծանախահաշվային փաթեթի, գործող նորմերի և պետական ստանդարտների, ինչպես նաև Պատվիրատուի կողմից հաստատված շինանյութերի նմուշների:
	2. ՀԻՄՆԱԿԱՆ ԴՐՈՒՅԹՆԵՐ
		1. Ապահովել տեխնիկական հսկիչի (ավագ մասնագետի) ամենօրյա և մշտական ներկայությունը շինհրապարակում՝ շինարարական աշխատանքների իրականացման ողջ ընթացքում:
		2. Մասնակցել շենքերի և շինությունների առանցքների նշահարմանը, շինարարության ընթացքում ստուգել և չափագրել գեոդեզիական նիշերը:
		3. Պարբերաբար ստուգել բոլոր կատարված շինմոնտաժային աշխատանքների որակն ու տեխնոլոգիական հերթականությունը, նրանց համապատասխանությունը նախագծին, շինարարական նորմերին և կանոններին, հատուկ աշխատանքների տեխնիկական պայմաններին:
		4. Ստուգել շինարարությունում օգտագործվող նյութերի, շինվածքների, կոնստրուկցիաների և ինժեներական սարքավորումների որակը հաստատող սերտիֆիկատների, տեխնիկական անձնագրերի և լաբորատոր փորձարկումների և վերլուծությունների արդյունքների գոյությունը և, նախագծի ու արտադրանքի որակի պահանջներին անհամապատասխանության դեպքում, արգելել դրանց օգտագործումը՝ այն ձևակերպելով համապատասխան ակտերով:
		5. Կապալառուի կողմից վարվող շինարարության ընդհանուր մատյանում նշել նկատողությունները և դիտողությունները, հայտնաբերված թերությունները և դրանց վերացման մասին համապատասխան ժամկետների սահմանման գրառումները:
		6. Մասնակցել հեղինակային հսկողության, պետական քաղաքաշինական հսկողության և այլ լիազորված մարմինների կողմից անցկացվող շինարարության որակի ստուգումներին և հետևել հայտնաբերված թերությունների ժամանակին վերացմանը:
		7. Անավարտ աշխատանքների և զգալի թերությունների հայտնաբերման դեպքում կազմել նրանց ցանկը, վարման մատյանում նշել վերացման ժամկետները և այդ մասին անհապաղ տեղյակ պահել Պատվիրատուին:
		8. Սառեցված (կոնսերվացված) կամ դադարեցված շինարարական օբյեկտների առկայության դեպքում մասնակցել վերջիններիս ընդունմանը, ինչպես նաև ակտով նրանց հանձնմանն իրականացնող կազմակերպություն (ԻԿ)-ին` նշելով այդ օբյեկտների տեխնիկական վիճակը:
		9. Մասնակցել ինժեներական կոմունիկացիաների և կառույցների, խողովակաշարերի, էլեկտրասարքավորումների փորձարկումներին, հետևել դրանց համապատասխանությանը նախագծային պայմաններին, ընդունված նորմերին ու ստանդարտներին և ստորագրել համապատասխան փորձարկման ակտեր:
		10. Վարել շինարարության ընդհանուր մատյան, կանոնավոր կերպով գրանցել օրական կատարված աշխատանքների ընթացքը, շինհրապարակ ներմուծվող կոնստրուկցիաների, իրերի, նյութերի քանակը և որակը:
		11. ԻԿ-ի և կապալռուի հետ համատեղ կազմել և վավերացնել ծածկվող աշխատանքների ընդունման ակտերը, դրանք ներկայացնել Պատվիրատուին մինչև համապատասխան կատարողականի վավերացումը:
		12. Վավերացնել կապալառուի կողմից կազմված և վճարման ներկայացվող կատարողական ակտերը, նախապես ստուգելով և մանրամասն չափագրելով կապալառուի կողմից ներկայացված ակտի բոլոր ծավալները: Խորհրդատուն ամբողջությամբ պատասխանատու է կատարողական ակտում բերված աշխատանքների ծավալների իսկության և որակի համար:
		13. Արձանագրել և պատվիրատուին ներկայացնել պայմանագրային ծավալներից ավել կամ դրանցից դուրս անհրաժեշտ կատարվելիք աշխատանքների ծավալները՝ տալով դրանց կատարման անհրաժեշտության համար մասնագիտական եզրակացություն զեկուցագրի տեսքով:
		14. Հետևել շինարարական աշխատանքների ամբողջ ընթացքում դրանց կատարմանը՝ համաձայն կազմված Բնապահպանական և սոցիալական կառավարման պլանի և լրացնել համապատասխան աղյուսակներ, որոնք կտրամադրվեն Պատվիրատուի կողմից:
		15. Ստուգել շինարարի կողմից լրացվող տեխնիկական անվտանգության մատյանի օրական գրառումները և դրանց կատարումը:
		16. Լաբորատոր փորձարկումների բացասական արդյունքների դեպքում կամ ընտրանքային եղանակով Խորհրդատուն պարտավոր է սեփական միջոցներով ձեռնարկել դրանց կրկնակի ստուգումը համապատասխան **Հավելված 1-ի**:
		17. Ստորագրել շինարարության ավարտական ակտերը: Ակտերը չվավերացնելու դեպքում եռօրյա ժամկետում գրավոր ներկայացնել պատճառները:
		18. Պատվիրատուին ներկայացնել ամսական հաշվետվություն, համաձայն առաջադրանքի 2.1.2-րդ կետի:
		19. Շենքերի և կառույցների կայունությանը և հուսալիությանը սպառնացող թերությունների հայտնաբերման դեպքում անհապաղ տեղյակ պահել Պատվիրատուին:
		20. Չընդունել հաստատված նախագծերի, տեխնիկական պայմանների, շինարարական նորմերի և կանոնների խախտումներով կամ անորակ նյութերով, շինվածքներով կամ կոնստրուկցիաներով կատարված շինարարական-մոնտաժային աշխատանքները:
		21. Ապահովել ջրամատակարարման և կոյուղու, Էլեկտրատեխնիկ, ջեռուցման և օդափոխության, գազամատակարարման և կապի մասնագետների (տեխնիկական հսկիչներ#1, 2, 3, 4, 5) այցելությունները շինհրապարակներ, որոնք պետք է կատարեն հսկիչ չափագրումներ, ստուգեն տեղադրված նյութերի համապատասխանությունը նախագծին և ՀՀ-ում գործող նորմատիվատեխնիակական պահանջներին, մասնակցեն փորձարկումներին, ձևակերպեն իրենց չափաբաժինների կատարողական ակտերը և ստուգեն թաքնված աշխատանքների ակտերը:
2. **ԽՈՐՀՐԴԱՏՈՒԻ ՀԱՇՎԵՏՎՈՒԹՅՈՒՆՆԵՐԸ**

Շինարարության տեխնիկական հսկողությունը իրականացվում է՝ սկսած ծրագրի շինարարական աշխատանքների մեկնարկի օրից կամ պայմանագրով նախատեսված շինարարությունների ընթացքի որևէ փուլից մինչև ավարտված շինարարական աշխատանքների ընդունման և փաստագրման ակտի վավերացումը:

* 1. Շինարարական աշխատանքների մեկնարկին կամ ընթացիկ շինարարական աշխատանքերի այն փուլում, երբ Խորհրդատուն ստանձնում է դրանց կատարման տեխնիկական հսկողության պարտավորությունները, պետք է կազմվի և Պատվիրատուին ներկայացվի հաշվետվություն` նախագծային փաթեթի, շինհրապարակի, տրված տեխնիկական պայմանների, առանձին դեպքերում կատարված շինարարական աշխատանքների մասին, ինչպես նաև նախատեսված ժամկետներում կապալի պայմանագրով նախատեսված աշխատանքների կատարման իրատեսական լինելու մասին մասնագիտական եզրակացության տեսքով: Հաշվետվությունը պետք է ներկայացվի պայմանագրի ուժի մեջ մտնելուց 2 շաբաթվա ընթացքում:
	2. Շինարարության վարման մատյանը` համապատասխան գրառումներով, հանդիսանում է Խորհրդատուի ընթացիկ հաշվետվություն: Բացի այդ, Խորհրդատուն Պատվիրատուին ներկայացնում է ամսական հաշվետվություն, որում կարտացոլվեն հաշվետու ամսվա ընթացքում կատարված բոլոր շինարարական աշխատանքները, ընթացքում հայտնաբերված թերությունները, դրանց վերացման մասին գրառումներով, կազմված թաքնված աշխատանքների և փորձարկումների ակտերը, հեղինակային հսկողության ընթացքում արձանագրված շեղումները և դրանց վերացման մասին գրառումները, նախագծանախահաշվային փաթեթներից (ՆՆՓ) շեղումները, եթե դրանք առկա են, ՆՆՓ-երում կատարված փոփոխությունները, ներկայացված ապրանքների որակի համապատասխանության սերտիֆիկատները, կատարված լաբորատոր փորձարկումների աղյուսակը և դրանց արդյունքները, ինչպես նաև մասնագիտական եզրակացություն լաբորատոր փորձարկումների արդյունքների մասին, լուսանկարներ և այլն: Ընդ որում, հաշվետվության մեջ գրառումները պետք է կատարեն բոլոր այն տեխնիկական հսկիչները` համաձայն նախորոք հաստատված ցանկի, ովքեր պատասխանատու են շինարարության համապատասխան ոլորտում կատարված աշխատանքների համար` բնակելի, հասարակական և արտադրական, հիդրոտեխնիկական, էներգո, գազամատակարման և կապի՝ վավերացնելով հաշվետվության համապատասխան բաժինը: Հաշվետվությանը պետք է կցված լինի համապատասխան մասնագետների կատարած այցելությունների կամ մշտական ներկայությունն արձանագրող աղյուսակ, դրույքաչափերով և վարձատրությունների չափով: Ամսական հաշվետվությունում տրվում են ընդհանուր տեղեկություններ շինարարական աշխատանքների ընթացքի, իրացված գումարների վերաբերյալ, ինչպես նաև գնահատվում է կապալառու կազմակերպության աշխատանքը, բացահայտվում են առկա խնդիրները և ներկայացվում են առաջարկներ նրանց վերացման համար: Հաշվետվությունում ներկայացված տվյալների հավաստիությունն ենթակա է ստուգման Պատվիրատուի Վերահսկման բաժնի ինժեների կողմից (Տեխնիկական հսկողության մատյանին համապատասխան): Հաշվետվության մեջ պետք է ներառվի մասնագիտական եզրակացություն շինարարական աշխատանքների ընթացքի և պայմանագրային ժամկետներին համապատասխանության մասին: Անհամապատասխանության դեպքում Խորհրդատուն Պատվիրատուին պետք է տա խորհրդատվություն հետագա ընթացքի վերաբերյալ:
	3. Պայմանագրով նախատեսված շինարարական աշխատանքների ավարտին Խորհրդատուն Պատվիրատուին պետք է ներկայացնի վերջնական հաշվետվություն, որում կարտացոլվի շինարարության ամբողջ ընթացքում ներկայացված ամսական հաշվետվությունների հիմնական և բաղկացուցիչ կետերը, շեղումները և նախագծանախահաշվային փաթեթում կատարված փոփոխությունները, լրացումները և կամփոփի ամբողջ շինարարության ընթացքը և կատարված շինարարական աշխատանքները: Հաշվետվությանը կից պետք է ներկայացվի մասնագիտական եզրակացություն վերոնշյալի մասին, որը պետք է կազմեն և ստորագրեն տեխնիկական հսկողություն իրականացրած համապատասխան բոլոր մասնագետները, և վավերացնի խմբի ղեկավար մասնագետը:
	4. Շինարարական աշխատանքների ավարտին թերությունների հայտնաբերման դեպքում, Խորհրդատուն պետք է ներկայացնի հաշվետվություն դրանց ի հայտ գալու պատճառների, վերացման ժամկետների և մեթոդների մասին:
1. **ԽՈՐՀՐԴԱՏՈՒԻ ՄԱՍՆԱԳԵՏՆԵՐԻ ԿԱԶՄԸ**

Կազմակերպության աշխատակազմում պետք է ընդգրկված լինեն և մասնակցեն տեխնիկական հսկողության աշխատանքներին հետևյալ անհրաժեշտ մասնագետները, որոնք պետք է ունենան համապատասխան որակավորում` տրված ՀՀ ԿԱ քաղաքաշինության պետական կոմիտեի լիցենզավորման մարմնի կողմից` համաձայն սահմանված կարգի: Մասնագետների կազմն ներկայացված է ստորև․

*Հիմնական անձնակազմ*

1. Խմբի ղեկավար (ճարտարագետ) (1 անձ)
2. Գլխավոր մասնագետ (ճարտարագետ-կոնստրուկտոր) (1 անձ)
3. Տեխնիկական հսկիչ (ավագ մասնագետ) (1անձ)
4. Ջրամատակարարման և կոյուղու մասնագետ (տեխնիկական հսկիչ#1) (1անձ)
5. Էլեկտրատեխնիկ (տեխնիկական հսկիչ#2) (1անձ)
6. Ջեռուցման և օդափոխության մասնագետ (տեխնիկական հսկիչ#3) (1անձ)
7. Գազամատակարարման մասնագետ (տեխնիկական հսկիչ#4) (1անձ)
8. Կապի մասնագետ (տեխնիկական հսկիչ#5) (1անձ)

**Խմբի ղեկավար** - Պետք է ունենա բարձրագույն կրթություն շինարարության ոլորտում, առնվազն 7 տարվա աշխատանքային փորձ (վերջին տարիների ընթացքում) շինարարության տեխնիկական հսկողության մասով:

Խմբի ղեկավարը պետք է համակարգի իր բոլոր մասնագետների աշխատանքները, ապահովի հաշվետվությունների ընթացքը, տա հանձնարարականներ իր խմբին և մշտական կապ հաստատի Պատվիրատուի հետ:

**Գլխավոր մասնագետ -** Պետք է ունենա բարձրագույն կրթություն արդյունաբերական քաղաքացիական շինարարության ոլորտում, ունենա առնվազն 7 տարվա աշխատանքային փորձ (վերջին տարիների ընթացքում), որից առնվազն 2 տարվա փորձ առողջապահական հաստատությունների շինարարական տեխնիկական հսկողության բնագավառում, ունենա համապատասխան որակավորում բնակելի, հասարակական և արտադրական ոլորտի շինարարությունների տեխնիկական հսկողության` տրված ՀՀ ԿԱ քաղաքաշինության պետական կոմիտեի լիցենզավորման մարմնի կողմից` համաձայն սահմանված կարգի:

**Տեխնիկական հսկիչ -** Պետք է ունենա բարձրագույն կրթություն շինարարության ոլորտում, առնվազն 3 տարվա աշխատանքային փորձ (վերջին տարիների ընթացքում) բնակելի, հասարակական և արտադրական շինարարությունների տեխնիկական հսկողության մասով:

**Տեխնիկական հսկիչներ (#1, 2, 3, 4, 5)**

Ջրամատակարարման և կոյուղու, Էլեկտրատեխնիկ, ջեռուցման և օդափոխության, գազամատակարարման և կապի մասնագետները պետք է ունենան համապատասխան ոլորտներում 3 տարվա աշխատանքային փորձ (վերջին տարիների ընթացքում), ինչպես նաև շինարարական որոլտի բարձրագույն կրթություն:

**ՀԱՎԵԼՎԱԾ 1**

Լաբորատոր փորձարկումների պարտադիր աղյուսակը, որը չի սահմանափակվում, տեխհսկողություն իրականացնող կազմակերպությունը իր կողմից ևս կարող է փորձարկումներ առաջարկել․

1. Շենքերի և ճանապարհների հիմնատակերի կրողունակության ստուգում
2. Բետոնացման աշխատանքներից առաջ օգտագործվող նյութերի հարաբերությունների կազմում լաբորատոր պայմաններում
3. Տարբեր դասի բետոնների ստուգում խորանարդների վերցմամբ, կեռերի հանման կամ համապատասխան սարքերով կրակելու եղանակներով` քանակները և պարբերությունները համաձայն սահմանված կարգերի
4. Ամրանների ստուգում ծռման և ձգման աշխատանքների ժամանակ` քանակները և պարբերությունները համաձայն սահմանված կարգերի
5. Եռակցման հանգույցների ստուգում ուլտրաձայնային եղանակով` քանակները և պարբերությունները համաձայն սահմանված կարգերի
6. Օգտագործվող հանքանյութերի գրանուլային բաղադրության ստուգում` քանակները և պարբերությունները համաձայն սահմանված կարգերի
7. Ռենտգեն սենյակում պատերի բարիտապատումից առաջ բարիտանյութի ճառագայթների կլանման ստուգում լաբորատոր պայմաններում։

Վերոնշյալ փորձարկումները պետք է իրականացվեն՝ հիմք ունենելով ՀՀ-ում գործող բոլոր կանոնները և նորմերը (ՇՆԿ-ներ և ՀՀՇՆ-ներ), ստուգելու համար շինարարական պայմանագրով նախատեսված այն բոլոր աշխատանքները, որոնք ենթակա են լաբորատոր փորձարկումների: